
Dzino la Nangumi” 


M'zaka zimenezo, John Starhurst ankatumikira monga 
m’mishonale ku Fiji ndipo tsiku lina anatuluka m’nyumba 
yomwe ankakhala ku Rewa n'kulengeza kuti akufuna ku- 
mwaza uthenga wabwino kwa zifaniziro za Ambuye 
m’chigawo chonse cha Viti Levu. Mawu akuti Viti Levu 
amatanthauza “Dziko Lalikulu” ndipo chilumbachi china- 
patsidwa dzinali chifukwa chinali chachikulu kwambiri 
poyerekezera ndi zilumba zina zonse zomwe zinangoti 
mbwe-e m’chigawochi. 

Ambiri mwa anthu amene ankakhala m’magombe 
achilumbachi anali ochita kubwera. Anthu amenewa anali 
amishonale, amalonda, asodzi komanso ena omwe anafika 
mokakamizika pachilumbachi, chombo chawo chitaluma 
mwala n'kubanduka. Komabe, ambiri mwa alendowa sa- 
nkakhalitsa chifukwa cha mantha omwe ankabwera aka- 
mva zoti anthu apachilumbachi amadya anzawo. Ndipo 
chinthu choyamba chomwe munthu ankaona akangofika 
chinali utsi womwe unkangoti tolo-o m’makomo a mba- 
dwa zapachilumbachi. Chimenechi chinali chizindikiro 
choti akuotcha nyama ya anthu kuti atsuke mkamwa. 

Kunena zoona, chigawochi chinali chouma kwa- 
mbiri moti amishonale anali atamaliza kale nsapato zinga- 
po poyesayesa kusakasaka anthu amitima yabwino. Koma 
n’zomvetsa chisoni kuti khama lawo linkangolowa m’ma- 

dzi. Kuti munthu wodya nyama ya anthu akhale wompe- 
mphera, pankakhala matatalazi. Ntchito yolalikira Uthe- 
nga Wabwino sinkayenda molongosoka m'chigawochi 
moti kusuntha kwake kunali kofanana ndi kayendedwe ka 
nkhono. 

Pachimbachi panali mafumu ambiri omwe anale- 
ngeza poyera kuti alowa Chikhristu moti ena anayamba 
kupezeka kutchalitchi. Koma mafumu amenewa anali ata- 
mbwali otheratu chifukwa nthawi zina nkhwiru ikawa- 
gwira, ankavula kaye Chikhristu ngati jekete n’kuchipa- 
chika pansomali. Kenako ankabwerera kumoyo wawo wa- 
kale. Zimamveka kuti mafumu ena ankazemba n'kuma- 
kadya nawo nyama ya adani awo omwe ankawakhumba 
kwambiri. Kuderali anthu ankasangalala kwambiri kudya 
nyama ya adani awo, moti akamaona mdani wawo aku- 
yenda chapoteropo dovu likangokha chuchuchu. Ankaye- 
ndera mwambi wakuti, “Ukapanda kumudya, ndiye kuti 
akudya.” Kunena chilungamo, mwambi umenewo unkao- 
neka kuti upitirizabe kugwira ntchito kwa nthawi yaitali 
kwambiri chifukwa nkhwiru ya anthu apachilumbachi 
sinkaona kuti munthu walowa Chikhristu. 

M'chigawochi munali mafumu monga Tanoa, Tui- 
veikoso komanso Tuikilakila, omwe anadya anthu ambi- 
rimbiri pa moyo wawo. Koma pa onsewa, munthu wadye- 
ra kwambiri anali Ra Undreundre. Ra Undreundre anka- 
khala ku Takiraki ndipo ankati akadya munthu ankasunga 
chiwerengero chake pogwiritsa ntchito miyala yomwe 
ankaiwunjika pakhomo pake. Miyalayi inalipo 872 ndipo 
mwala ulionse unkaimira thupi la munthu yemwe anamu- 
khwasula. N’kutheka kuti muluwu ukanapitirizabe kukula 
zikanakhala kuti Ra Undreundre sanabayidwe kumsana 
ndi muvi pamene ankalimbana ndi adani ake ku Somo So- 
mo. Amene anamupha anali Naungavuli, ndipo anamu- 

tenga n'kukamudya. Zinali zomvetsa chisoni kwambiri 
kuti Ra Undreundre, yemwe anatafuna anthu mazanama- 
zana, anadyedwa ndi munthu yemwe anali ndi miyala 48 
yokha basi. 

Amishonale omwe anali m’derali sankagona tulo 
ndipo anali atalumira mano ntchito yothandiza anthu ote- 
rewa kuti asiye khalidwe loipali n’kuona kuwala kwa Ma- 
wu a Mulungu. Matupi a amishonalewa anali atanyombo- 
lozoka chifukwa chodwaladwala malungo, komabe sana- 
cheukire kwina pa nkhani yomenya nkhondo polimbana 
ndi Mdyerekezi yemwe anagwira ukapolo anthu apachi- 
lumbachi. Iwo ankafuna atapeza njira zatsopano zogwirira 
ntchitoyi kuti akafikitse uthengawu m’madera akutali 
kwambiri. Koma zikuoneka kuti anthu a ku Fiji anali ndi 
mitima yokakala chifukwa ngakhale amishonalewa anaye- 
setsa kugwira mwamphamvu macheka a uthenga wabwi- 
no, ambiri zinkawavutabe kusintha. Iwo ankalephereratu 
kusiya chikhalidwe chawo chodya anthu ndipo anatsimi- 
kiza mtima kuchita zimenezi pa nthawi yonse yomwe 
matupi a anthu akanapitirizabe kupezeka pachilumbachi. 

Zimamveka kuti nthawi zina, mafumu ena ankapita 
kukaukira anzawo n'kugwira anthu ambirimbiri oti sa- 
ngakwanitse kuwadya onse. Zikatero ankatumiza uthenga 
wachinsinsi kwa amishonalewa, n’kuwauza kuti akufuna 
kupanga mphwando ndipo akonza zoti adzaphe anthuwo 
n’kuwaotcha kuti atsuke m'kamwa. Amishonalewo aka- 
ngomva zimenezi ankatumiza uthenga kwa mafumuwo 
kuti agula anthuwo pogwiritsa ntchito ndudu zafodya, nsa- 
lu, ndolo komanso zinthu zina. Akagula anthuwa, anka- 
khala m’manja mwawo ndipo ankawalimbikitsa kuti alo- 
we Chikhristu. Mafumu ankakatamuka kwambiri ndi ma- 
londa amenewa moti ankati akangomasula nyama yomwe 
agwira, ankapitanso kukagwira ina n’kutumizanso uthe- 

nga wachinsinsi kwa amishonale aja. 

Ndi pa nthawi imeneyi pamene John Starhurst ana- 
lengeza zoti akufuna kumwaza uthenga wabwino m'chi- 
gawo chonse cha Dziko Lalikulu n'kuwonjola anthu ku 
ulamuliro wopondereza wa Belezebule. Iye analengeza 
kuti ayamba ndi kulowa m'katikati mwenimweni mwa 
chilumbachi, kutanthauza kumapiri omwe kunkachokera 
mtsinje wa Rewa. Anthu atangomva zimenezi anayamba 
kumudera nkhawa kwambiri. 

Aphunzitsi angapo a sukulu yomwe amishonalewa 
anatsegula, omwe anali mbadwa zapachilumbachi, anaye- 
sa kugwira mwendo wake kuti asayerekeze kuchita chi- 
bwana chimenecho ndipo ena ankamuuza zimenezi misozi 
ikutsika. Amishonale anzake, omwe analipo awiri, anaye- 
setsa kumuchonderera akusamba phulusa kuti asayerekeze 
kupita malo oopsa ngati amenewo. Nayonso mfumu ya ku 
Rewa inamuunikira bwinobwino kuopsa kopita kumapi- 
riwo. Inamuuza kuti anthu ake si amasewera ayi moti 
akhoza kukamuchita kai-kai, mawu omwe amatanthauza 
“kutafuna.” Mfumuyo inamuuzanso kuti popeza inalowa 
Chikhristu, ndiye kuti kupita kwake kuphiriko kukhudza 
kwambiri ufumu wake. Ngati John Starhurst akanapitiri- 
zabe kuchita unkhutukumve n'kupita, ndiye kuti mfumuyi 
ikanakakamizika kumenya nkhondo ndi mafumu akuma- 
piriwo ngati atapezeka kuti adya m’tsogoleri wawo wachi- 
pembedzo. 

Zoti mfumuyi singapambane itamenyana ndi mafu- 
mu akumapiriwo, inkadziwa ndithu. Komanso zoti anthu 
akumapiriwo akhoza kutsika ndi mtsinje n’kudzaukira 
mudzi wa Rewa n'kupha anthu ambirimbiri, inkadziwa- 
nso. Koma nanga ikanatani popeza m’mishonaleyu sanka- 
funa kuuzidwa zochita? Ngati John Starhurst akanapiti- 
rizabe kuumirira maganizo ake n'kukachitidwa kai-kai 

kumapiriko, ndiye kuti mudzi wa Rewa ukanakakamizika 
kumenya nkhondo yopanda tsogoloyi, yomwenso ikana- 
chititsa kuti anthu ambirimbiri adyedwe. 

Madzulo a tsiku limenelo, atsogoleri komanso ma- 
fumu ozungulira chigawo chomwe mtsinje wa Rewa 
unadutsa anapita kunyumba kwa John Starhurst kuti aka- 
muthandize kusintha maganizo, koma makani ake anaposa 
a munthu wofula agalu. John Starhurst anauza amishonale 
anzake aja kuti sangaleke kufalitsa uthenga wabwino 
chifukwa cha mantha. Sanawabisire powatambasulira kuti 
sakugwira ntchitoyi mwa kufuna kwake, koma ndi 
Ambuye wakumwamba yemwe wamutuma kuti afalitse 
uthenga wabwino kwa anthu onse okhala ku Viti Levu. 
Ananenetsa kuti sangalole kuti anthu a chikhulupiriro 
chochepa amufooketse mpakana kulephera kumvera zi- 
mene Ambuye wamuuza kudzera m' masomphenya. 

Nawonso amalonda omwe anali m'derali anapita 
kunyumba kwa John Starhurst kuti akamuuze kuopsa kwa 
malo ankapitawo. Koma John Starhurst sanawanyengerere 
ngakhale pang'ono moti anawadzudzula mosambira 
m’manja pofuna kuwongola maganizo awo. 

“Maganizo anuwa ndi opotoka kwambiri. Akungo- 
sonyezeratu dyera limene muli nalo lomangofuna kuchita 
zinthu zomwe mungapindule nazo basi. Ine ndinabwera 
kuno kudzalengeza Uthenga Wabwino. Ndikufuna kupu- 
lumutsa munthu aliyense wosaopa Mulungu yemwe aku- 
yenda mumdima pachilumbachi kuti aone kuwala kwa 
Mawu a Mulungu.” 

Sikuti John Starhurst ankanena zimenezi chifukwa 
chozungulira mutu kapena kutengeka maganizo chabe 
ngati mmene ena amachitira. Iye anali munthu woganiza 
bwinobwino ndithu. Masomphenya omwe anaona ndi 
omwe anamulimbitsa mtima ndipo sankakaikira kuti utu- 

miki wake uyenda bwino. Ngati Ambuye anali naye ndiye 
kuti akanamutsogolera pa ulendo wake wonse wopita ku- 
kalalikira komanso kukabatiza anthu akumapiri n'kuchiti- 
tsa kuti uthenga wabwino ufalikire m'chigawo chonse cha 
Dziko Lalikulu. Kwa iyeyo kunali kupanda chikhulupiriro 
kumakaikira kuti Ambuye amuteteza n’kuonetsetsa kuti 
wabwerako wamoyo. 

Pachilumba chonsechi, munthu yekhayo yemwe 
ankagwirizana ndi maganizo akewa anali Mfumu Ra Vatu 
basi. Mozemba, Ra Vatu ankapita kunyumba kwa John 
Starhurst n’kumakamulimbikitsa kuti agwire ntchito yofu- 
nikayi ndipo anamulonjeza kuti amuchirikiza pa ulendo- 
wu. John Starhurst anasangalala kwambiri kupeza munthu 
woganiza bwino ngati ameneyu. Kunena zoona, Ra Vatu 
anasintha kwambiri chifukwa poyamba anali munthu wo- 
saopa Mulungu. M’mbuyomo, anali wakuda mu zonse. 
Kuda kwa thupi lake kunkangokhala ngati kunayambira 
mumtima. Ngakhalenso zochita ndiponso zimene anka- 
khulupirira, zinalinso zakuda bi-i ngati kuseri kwa chi- 
kalaya. Koma atakumana ndi kuwala kwa choonadi mtima 
wake unasintha. Kupatulapo pa kuda kwa thupi lake, tso- 
pano Ra Vatu ankaona zinthu mwauzimu kwabasi kusi- 
yana ndi anthu ena opanda chikhulupiriro omwe ankao- 
pseza John Starhurst kuti asapite kukalengeza uthenga 
wabwino kumapiri. Ntchito za chikhulupiriro chake zinali 
zitayamba kale kuonekera moti nthawi zina ankanena kuti 
amafuna atabatizidwa. 

N’zoona kuti zaka zitatu zapitazo, Ra Vatu anaso- 
nyezanso chidwi chimenechi ndipo pa nthawiyo akanatha 
kukhaladi Mkhristu, kungoti John Starhurst anamuletsa 
atazindikira kuti anali pamitala. Ra Vatu anali ndi akazi 4 
ndipo anauza amishonale kuti akufuna kulowa Chikhristu 
limodzi ndi akazi ake onsewo. Zikuoneka kuti Ra Vatu 

sankagwirizana ndi zoti mwamuna wamphamvu zake 
akhale ndi mkazi mmodzi. Iye sankasangalala ngakhale 
pang’ono ndi khalidwe la amishonalewa omwe ankaletsa 
anthu kulowa Chikhristu chifukwa choti ali pamitala. Po- 
funa kuwasonyeza kuti nayenso ali ndi ufulu wosankha 
zimene akufuna komanso kuti iyeyo monga mfumu ndi 
munthu wolemekezeka kwambiri, anakwiya zedi moti 
anapita kunyumba kwa amishonalewo chikwakwa chili 
m’manja. 

Atafika kumeneko, anakumana ndi John Starhurst 
ndipo sanachedwechedwe koma kuvunga chikwakwacho 
kuti amugwaule mutu. Mwamwayi John Sturhurst anaona 
mwachangu tsokalo moti anazinda n’kumukumbatira 
mwamphamvu kuti asamuvulaze. Anachita izi kufikira 
pamene anthu anabwera kudzamupulumutsa. Anthu ata- 
mufunsa kuti amafuna kudula khosi la m'mishonaleyo 
chifukwa chiyani, Ra Vatu ananena kuti anapsa mtima 
atauzidwa kuti sizingatheke kuti abatizidwe chifukwa cho- 
ti ali ndi akazi ambiri. 

Iyo inali mbiri yakale tsopano moti pofika pano, 
anthuwa anali atakhululukirana ndi mtima wonse koma- 
nso ataiwaliratu zakale. Ra Vatu anali atayamba kubwera 
kutchalitchi mokhazikika. Koma sikuti anasudzula akazi 
ena atatu aja. Chilungamo chake chinali choti Ra Vatu 
anali wamitala yemwe analowa Chikhristu. Zikuoneka 
kuti pofuna kumukondweretsa, John Starhurst anamulola 
kuti azichitabe utchisiwu pongofuna kukhazikitsa mte 
ndere. Komabe, Ra Vatu anamutsimikizira John Starhurst 
kuti adzasiya mitala mkazi wake wamkulu, yemwe anka- 
dwala kwambiri, akadzamwalira. Nthawi ndi nthawi anka- 
muuza kuti ngati akuchedwa kusiya mitala, chifukwa cha- 
ke ndi chimenechi. 

John Starhurst anayenda ulendo wotopetsa kucho- 

kera ku Rewa pogwiritsa ntchito bwato la Ra Vatu. Anka- 
yenera kuyenda pabwato limeneli kwa masiku awiri ndipo 
anatsimikiza mtima kuti sabwerera kwawo pokhapokha 
atakwaniritsa cholinga cha Ambuye. Iye ankati akaponya 
maso chapatali, ankaona phiri lalikulu lomwe mutu wake 
unali utalowa m' mitambo. Phirili linali pakati penipeni pa 
Dziko Lalikulu ndipo linali litakutidwa ndi chifunga. Kwa 
tsiku lonse, John Starhurst ankayang'ana phirili kukhosi 
kwake kuli dyokodyoko. 

Maulendo ena ankapemphera chamumtima ndipo 
nthawi zina ankapemphera limodzi ndi Narau, yemwe 
anali mphunzitsi wa sukulu ya amishonale ija komanso 
mbadwa ya m'chigawo cha Rewa. Narau anali atakhala 
Mkhristu kwa zaka 7 tsopano. Zikuoneka kuti anaganiza 
zolowa Chikhristu atapulumutsidwa ndi m’mishonale wi- 
na dzina lake James Ellery Brown. Zomwe zinachitika ndi 
zoti Narau anagwidwa ndi mfumu ina yomwe inkafuna 
kumudya. Ndiye M'busa Brown atamva za nkhaniyi, ana- 
mugula modula kwambiri pogwiritsa ntchito ndudu zafo- 
dya zokwana 100, mabulangete awiri, komanso botolo 
lalikulu la makhwala opha ululu. 

Pofuna kusonyeza kuyamikira kwake pa zimene 
Mulungu anamuchitira, Narau anaganiza zotsagana ndi 
John Starhurst paulendowu atapemphera kwa maola 20. 
Iye ankanena kuti anamva mawu kuchokera kumwamba 
akumuuza kuti atsagane ndi m’mishonaleyu kukalalikira 
anthu omwe anali mumdima wauzimu ngati mmene zina- 
lili ndi iyeyo asanaone kuwala kwa Mawu a Mulungu. 

“Ndipita nanu limodzi mbuyanga,” anatero Narau. 

John Starhurst anasangalala kwambiri ndi mzimu 
wodzipereka umene munthuyu anasonyeza moti anaya- 
mba kumuyamikira. Zimene Narau anachita zinamutsimi- 
kiziranso kuti Ambuye ali naye paulendowu moti ankatha 

kudziona akuthandiza anthu enanso osawerengeka kuti 
asinthe ngati mmene anachitira Narau. 

“Ineyo ndimaona kuti ndilibe mzimu wa Mulungu 
ndipo ndine chiwiya chofooka kwambiri pa ziwiya zonse 
za Ambuye,” anatero Narau atayenda ulendo watsiku la- 
thunthu m'bwato muja. 

“Uyenera kulimbitsa chikhulupiriro chako Narau. 
Usalole kuti Mdyerekezi akupete ngati tirigu,” anamu- 
limbikitsa motero m' mishonaleyo. 

Pambuyo pawo pankabweranso bwato lina. Koma 
bwatoli linayamba kuwatsatira patadutsa ola limodzi. Zi- 
kuoneka kuti amene ankayendetsa bwatoli sankafuna kuti 
aonedwe ndi m’mishonale uja. Bwato limenelinso linali la 
Ra Vatu ndipo amene ankaliyendetsa anali Erirola. Erirola 
anali nsuweni wake wa Ra Vatu ndipo zikuoneka kuti 
ankamudalira kwambiri. Munthuyu anali atatenga dzino la 
nangumi m'dengu lomwe anakoleka paphewa pake. Iye 
sankasiya pansi denguli chifukwa katundu anaikamoyo 
anali wamtengo wapatali kwambiri. Linali dzino lalikulu 
zedi, mwina mainchesi 6 kutalika kwake. Komanso linali 
lokongola kwambiri moti linkaoneka ngati mnyanga wa- 
njovu wokutidwa ndi chikasu chobwera ndi kukhalitsa. 

Zikuonekanso kuti dzino limeneli linali la Ra Vatu. 
Ku zilumba za ku Fiji, munthu akatenga dzino ngati li- 
meneli paulendo, zinthu zingapo zimayenera kuchitika. 
Unali mwambo wa anthu akumeneku kuti mafumu aka- 
tumiza nthumwi kuti ikapereke uthenga wofunika kwa 
mfumu ina, nthumwiyo inkayenera kunyamulanso dzino 
la nangumi. Munthu amene walandira mphatsoyi sanka- 
yenera kukana pempho la munthu amene wamupatsa dzi- 
nolo. Ena ankati akapereka mphatsoyi, ankapempha kuti 
munthu winawake aphedwe ndipo ena ankalipereka ngati 
chizindikiro choti akufuna kukhazikitsa mtendere pakati 

pa mafuko awo omwe ankaonerana m’chipiku. Ndi Mfiji 
wakufa yekha amene ankakana kuchita zimene wape- 
mphedwa atalandira dzino la nangumi. Koma panalinso 
mafumu ena ogangalama omwe ankatha kumupotokola 
munthu khosi akazindikira kuti amawapatsa dzino la na- 
ngumu pongofuna kuwayesa. 

Kumtunda kwa mtsinje wa Rewa, kunali mudzi wi- 
na womwe mfumu yake inkatchedwa Mongondro. John 
Starhurst anapuma kumeneko patsiku lachiwiri la ulendo 
wake. Zikuoneka kuti Starhurst ankafuna kuti m mawa 
kukangocha angobulika n'kuyamba kuubabada wapansi 
n'kumakwera phiri lachifunga lija motsogoleredwa ndi 
Narau. Komabe asanagone, anthuwa anacheza kwa ka- 
nthawi. Mongondro anali munthu wachikulire. Iye anali 
wodekha komanso wochezeka kwambiri. Mfumuyi sinka- 
ona patali chifukwa cha vuto la maso komanso inkavutika 
ndi matenda a ntchetcha. Chifukwa cha mavuto amenewa, 
mfumuyi sinkakonda zankhondo. Choncho inalandira 
bwino kwambiri m’mishonaleyu. Inamupatsa chakudya 
komanso inayamba kukambirana naye nkhani zachipe- 
mbedzo. 

Mongondro anali ndi maganizo opotoka kwambiri 
moti anatsutsa zonse zimene John Starhurst ankanena zo- 
khudza Mulungu. Zimene zinachitika ndi zoti pamene 
ankacheza, kwinaku akuphwetsa nkhuto wawo, John Star- 
hurst anayamba kufotokoza nkhani yokhudza kulengedwa 
kwa dziko lapansi, yomwe imapezeka m’buku la Genesis. 
Ankaona kuti mwina akhoza kukopa mfumuyi n’kuchi- 
titsa kuti mudzi wake wonse ulowe Chikhristu. Atamaliza 
kufotokoza nkhaniyi, anayang’ana nkhope ya Mongondro 
ndipo anaona kuti nkhaniyi yamukhudza kwambiri. Mfu- 
muyi isanayankhe, inayamba kaye yasuta fodya wake kwa 
kanthawi ikusonyeza kuti ili m’maganizo. Kenako inacho- 

tsa kaliwo wake pakamwa n'kuyamba kupukusa mutu. 

“Zimenezo sizingatheke,” inatero mfumuyo. “Ineyo 
ndine munthu wamkulu tsopano monga mukuoneramu. 
Koma ndili wachinyamata ndinali wamphamvu kwambiri. 
Komanso ndinali munthu waluso zedi pankhani ya zose- 
masema. Koma ndingakuuzeni kuti kwa miyezi itatu ndi- 
nagwira ntchito mwakhama ndi kasemasema wanga kuti 
ndigobe bwato, bwato lakenso laling’ono, laling’ono kwa- 
mbiri. Komatu ndanena kuti zinanditengera miyezi itatu 
yathunthu kuti ndipange bwato laling’ono ngati limenelo! 
Ndiye inu mukundiuza kuti dziko lonseli linapangidwa ndi 
munthu mmodzi—” 

“Ayi, linalengedwa ndi Mulungu, Mulungu wa- 
m'mwambamwamba,” anatero m'mishonaleyo poidula 
mawu mfumuyo. 

“N’chimodzimodzi,” anapitiriza Mongondro. “Si 
zomveka kuti muzindiuza pano kuti nthakayi, madzi, mi- 
tengo, nsomba, zomera, mapiri, dzuwa, mwezi komanso 
nyenyezi zinapangidwa m’masiku 6 okha! Ayi, zimenezo 
sizingatheke. Ndakuuzani kale kuti ndili wachinyamata 
ndinali munthu wamphamvu, koma zinanditengera miyezi 
itatu kuti ndimalize kusema kabwato kakang’ono kwambi- 
ri. Bambo, nkhani imene mwafotokozerayi ndi yongoo- 
psezera ana. Si nkhani yoti mungamafotokozere munthu 
wamkulu ngati ine n’kumayembekezera kuti ndiikhulu- 
pirira.” 

“Ineyonsotu ndine munthu wamkulu,” anatero 
m’mishonaleyo. 

“Zoona, inudi ndinu munthu wamkulu. Koma mu- 
samaiwale kuti anthufe timaona zinthu mosiyana. Ndiye 
musandikakamize kuti ndizikhulupirira zimene muma- 
khulupirira. Kwa ineyo zimenezo si zomveka ngakhale pa- 
ngono.” 

“Komatu ine ndimakhulupirira kuti zinthu zonsezi 
zinalengedwa m'" masiku 6 okha.” 

“Ayi, pitirizani bambo, nayonso ng'ombe ili ndi 
ufulu wogwedeza mchira wake,” anatero munthu wachi- 
kulire wodya anthuyo chapansipansi. 

John Starhurst ndi Narau atangopita kukagona, Eri- 
rola anafika mozemba n' kupita kunyumba ya Mfumu Mo- 
ngondro. Atakambirana kwa kanthawi, Erirola anapereka 
dzino la nangumi lija kwa Mongondro. 

Mfumu yokalambayi inagwira dzinolo m’dzanja la- 
ke kwa nthawi yaitali. Linali dzino lokongola kwambiri, 
ndipo zikuoneka kuti ikanakonda ikanalitenga. Koma ita- 
dya mutu, inaona kuti pempho lomwe linabwera ndi dzi- 
nolo linali lovuta kulikwaniritsa. 

“Dzinoli ndi labwinodi kwambiri,” inatero mfu- 
muyo ikusetekera milomo yake. Koma kenako inabweza 
dzinolo kwa Erirola ikupepesa. 

Chakum'bandakucha nthanda itangooneka, John 
Starhurst anabulika n'kuuyamba wokwera phiri lija atava- 
la majombo ake. Kumbuyo kwake kunkabwera Narau, 
ndipo anthu awiriwa ankatsogoleredwa ndi munthu wina 
wosavala yemwe anatumizidwa ndi Mongondro kuti awa- 
perekeze kumudzi wotsatira. Pamene ankatulukira m’mu- 
dziwu, dzuwa linali litafika paliwombo. M’mbuyo mwa 
anthu amenewa munkabwera Erirola atanyamula dzino la 
nangumi lomwe linali m'dengu paphewa pake. Kwa ma- 
siku awiri, Erirola ankatsatira m’mishonaleyu n'kumauza 
mafumu kuti akhoza kuwapatsa dzinolo ngati atavomereza 
pempho lake. Koma mfumu iliyonse yomwe inauzidwa 
zimenezi inakana kwamtuwagalu. Mafumuwa ankati aka- 
ona m’mishonale yemwe anadutsa patsogolo pa munthuyu 
ankadziwa zimene akufuna kupempha. Mafumuwa sanka- 
funa ngakhale pang’ono kuvomereza pempho loduka mu- 

tu ngati limenelo. 

Atanyamuka m' mudziwu, John Starhurst ndi Narau 
anapitirizabe kukwera phiri. Ulendo uno Erirola anaganiza 
zodutsa njira zachidule n’kuwapitirira. Ankaganiza kuti 
ngati atakafika kwa mfumu yotsatira m' mishonale uja asa- 
nafike, zotsatira zake zikhoza kukhala zabwino. Ankaona 
kuti mfumuyo ikhoza kuvomereza pempholo m’mishona- 
leyo n'kungodutsa moyera. Choncho anayenda mofulumi- 
ra kwambiri n'kukafika m’mudzi wa mfumu Buli ya ku 
Gatoka. 

Buli sankadziwa zoti kukubwera John Starhurst. 
Komanso anatengeka ndi kukongola kwa dzinolo, lomwe 
linali lochititsa kaso komanso losowa kwambiri. Posakha- 
litsa panachitika mwambo wopereka dzinolo. Buli anali 
atakhala pamphasa yake, kumbuyo kwake kuli anthu atatu 
omwe ankamuingitsira ntchentche kuti zisamutere. Pama- 
lowa panalinso nduna zake. Anthu amenewa anali okonze- 
ka kulandira dzino la nangumilo, lomwe linatumizidwa 
ndi Ra Vatu. Posakhalitsa oingitsa ntchentche aja anaya- 
mba kuwomba m’manja komanso kusangalala monga chi- 
zindikiro choti alandira mphatsoyo. Nazonso nduna zija 
zinayamba kukuwa mwachisangalalo: 

“A! woi! woi! woi! A! woi! woi! woi! A tabua levu! 
woi! woi! A mudua, mudua, mudua!” 

“Posachedwapa kubwera anthu,” anatero Erirola, 
ndipo anapumira kaye n'kupitiriza kuyankhula. “Anthu 
amenewo akubweretserani mphatso yochokera ku Rewa. 
Ra Vatu wakutumiziraninso majombo. Ndipo amene ata- 
bweretse majombowo ndi mnzake wapamtima, Mongo- 
ndro. Mongondro watumiza majombowo limodzi ndi ma- 
pazi ake omwe. Iye waona kuti ulemu umenewu mulandire 
ndinu chifukwa iye tsopano ndi munthu wachikulire ndipo 
mano ake anatha kalekale m’kamwa. Musadere nkhawa za 

mapazi omwe ali m’majombowo chifukwa mapaziwo 
abwera ndi mtendere. Umenewo ndi uthenga womwe ana- 
ndituma kuti ndizakuuzeni.” 

Chimwemwe cha Buli ndi anthu ake aja chinabala- 
likiratu atangomva mawu amenewa ndipo anayamba 
kumuyang'ana Erirola ndi diso loopsa. Vuto lalikulu linali 
lakuti anali atalandira kale dzino la nangumi lija. 

“Nkhani ya kubwera kwa majombowa ndi yai- 
ng'ono, moti musade nayo nkhawa,” anapitiriza kuya- 
nkhula Erirola. 

“Ayi, zikanakhala kuti nkhani imeneyi ndi yai- 
ng'ono, Mongondro sakanatumiza majombowo kuno. Iye- 
yo akanawalandira limodzi ndi mapazi ake omwewo. 
Ubwerere kwa Mongondro ukamuuze kuti ndakana. Uo- 
netsetsenso kuti majombo akowo asafike kuno.” 

“Komatu apa ndiye tachedwa kwambiri mbuyanga 
mfumu,” anatero Erirola. “Tamvetserani, afika kaletu ma- 
jombo aja.” 

Posakhalitsa John Starhurst, ndi Narau anatulukira 
m’mudziwo kuchokera m'kanjira kopangidwa ndi mapazi 
komwe kanali m'phirimo. Majombo otchukawa anali ku- 
mapazi kwa John Starhurst. John Starhurst sanakhulupi- 
rire zimene anaona m’mudziwu. Zinali zoonekeratu kuti 
mfumu komanso anthu ake anali asanaonepo mzungu chi- 
badwireni ndipo chilungamo chake ndi choti aka kanali 
koyamba kuti mzungu afike ku Gatoka. 

John Starhurst anaona nyumba zokhala ngati zisa- 
kasa zomwe zinamangidwa m’mbali mwenimweni mwa 
phiri moyang'anizana ndi pamene panali mathithi omwe 
ankagwa kuchokera m’mwamba pachithanthwe china 
chachitali kwambiri. Malinga ndi mmene malowa analili, 
mudziwu unkangokhala ngati uli kumphanga moti dzuwa 
likaoneka kwa maola atatu okha patsiku. Kunalibe mako- 

konati kapena nthochi. Munthu akangofika m’mudziwu, 
ankamva kulira kwakukulu ka madzi omwe ankakhuthuka 
kuchokera kumtunda n’kumagwera pachimwala chosadu- 
tsika chija. 

Posakhalitsa anthu anamuperekeza kunyumba ya 
Buli. Atafika, Buli anatuluka m’nyumba mwake anthu 
angapo akumutsatira pambuyo. 

“Ndabwera kwa inu kudzalengeza uthenga wabwi- 
no,” anatero m’mishonaleyo popereka malonje ake. 

“Wakutuma ndi ndani?” anafunsa Buli. 

“Mulungu.” 

“Sindinayambe ndamvapo dzina limenelo,” anatero 
Buli akumwetulira. “Kodi munthu ameneyo ndi mfumu 
yakuti?” 

“Ndi mfumu yadziko lonse lapansi,” John Starhurst 
anayankha mwaulemu. “Iye ndi Ambuye wakumwamba 
komanso dziko lapansi, ndipo ndabwera kudzakuuzani 
uthenga wochokera kwa iye.” 

“Kodi mfumu yanuyo yakupatsirani dzino la nangu- 
mi?” anafunsa Buli. 

“Ayi, yandipatsira chinthu chamtengo wapatali 
kwambiri kuposa dzino la nangumi—” 

“Ndi mwambo wathu kuno, kuti mfumu ikamatu- 
miza uthenga izitumizanso dzino la nangumi,” anamudula 
pakamwa m' mishonaleyo Buli. “Kodi mfumu yanuyo si- 
dziwa zimenezi? Komansotu iweyo wayenera kukhala 
wopusa kwambiri kubwera kumapiri kuno chimanjama- 
nja. Taona, mfumu ina yowolowa manja yanditumizira 
dzino ilo,” anatero Buli akuloza dzino lomwe analandira 
kwa Erirola lija. 

Narau anadzuma mowawidwa mtima ndipo anate- 
mbenukira kwa John Starhurst. 

“Limenelitu ndi dzino la Ra Vatu,” Narau anano- 


15 


DZINO LA NANGUMI 


ng'oneza Starhurst. “Ndikulidziwa bwino kwambiri dzino 
limeneli. Apa ndiye paipa basi.” 

“N’zochititsa chidwi kuti Ra Vatu anakonza dongo- 
solo loti tilandiridwe bwino,” anatero John Starhurst aku- 
yendetsa mkono wake modutsa ndevu zake zazitali n'ku- 
gwira magalasi ake omwe anakhala mopotoka pang’ono 
pamphuno yake yosongoka ngati pinto. Kenako anawasu- 
ntha mwaukadaulo kuti akhale pamphunoyo bwinobwino. 

Koma Narau anadzumanso. Iye sankakhulupirira 
kuti m’mishonaleyu akuganizabe mobwerera m' mbuyo pa 
nthawi yoopsa ngati imeneyi. Ataona kuti m’mishonaleyo 
amupweteketsa, anayamba kubwerera m’ mbuyo. 

“Posachedwapa Ra Vatu abatizidwa n'kukhala 
Mkhristu,” anatero Starhurst, “ndipo ndabwera kudzaku- 
thandizaninso inuyo kuti mukhale munthu wokhulupi- 
rira.” 

“Ndi ndani wakuuza kuti ndikufuna kukhala wo- 
khulupirira? Inetu sindikufuna kukhala Mkhristu,” anatero 
Buli modzikuza. “Ndipo ndikuuze mosabisa mawu mnza- 
nga, ngati umachoka kwanuko ukuwerengera kuti uka- 
bwera kuno unditembenuza kuti ndikhale Mkhristu ndiye 
walemba m’madzi. Mwina mokukonda ndikuuziretu zi- 
mene zitakuchitikire kuno: mutu ndi thupi lakolo zilekana 
lero.” 

Kenako Buli anakodola ndi maso chimunthu china 
chadzitho chomwe chinayamba kuyenda mobwera chaku- 
tsogolo chikuyendetsayendetsa chikwakwa chake. Chimu- 
nthuchi chinali chakuda bi-i ngati khala ndipo Narau ata- 
ngoona chimphonachi, analangiza mapazi. Iye anachoka 
pamalowa ngati mphenzi n’kukalowa m'nyumba ina ya- 
pafupi momwe anakabisala kuseri kwa mphasa. Posa- 
khalitsa chimunthu chija chinavunga mkono wake kuti 
chigwaule khosi la John Starhurst. Koma mwamwayi, 

m’mishonaleyo anazindikira mwachangu n’kuzinda ndipo 
anakumbatira chimunthucho ndi mphamvu zake zonse 
kuti chisapeze mpata woyendetsanso chikwakwacho n'ku- 
mulemba nacho pakhosi. Starhurst anagwira chimunthu- 
chi kwinaku akuchonderera kuti chisamuphe. 

“Zimene mukufuna kuchitazi ndi zoipa kwambiri,” 
anatero Starhurst. “Ine sindinakulakwireni chilichonse, 
komanso sikuti ndalakwira mfumu yanuyi ayi. Ndabwera 
kuno kudzangolengeza uthenga wabwino basi.” 

Posakhalitsa kunayamba kutulukira anthu osawere- 
ngeka atanyamula zikwakwa zawo kumanja. Chifukwa 
choti Starhurst anagwira chimunthu chija, anthuwa anka- 
lephera kuchitapo kanthu. 

“Ine ndi John Starhurst,” anapitiriza kufotokoza 
m’mishonaleyo. “Ndakhala ndikutumikira ku Fiji kuno 
kwa zaka zitatu, ndipo sindichita utumiki wanga kuti ndi- 
peze phindu lililonse. Komanso dziwani kuti sindinabwere 
kuno n'cholinga chodzayambitsa chisokonezo. Choncho 
palibe chifukwa choti mundiphere. Nanga mupindula 
chiyani mukandipha?” 

Pa nthawiyi, khwimbi la anthu amaliseche lija linali 
litachuluka kwambiri. Posakhalitsa, wina anabutsa nyi- 
mbo ya imfa, yomwe ankainena kuti nyimbo ya ku uvuni. 
Ku uvuni kumeneku n'kumene ankaotchera nyama ya 
anthu. Nyimboyo inakolera mofulumira kwambiri moti 
phokoso lake linamiziratu mawu odandaula a John Star- 
hurst. Koma iye sanayerekeze kusiya chimunthu cha- 
mphamvu chija. Ankadziwa kuti akangoyerekeza kutero 
ndiye kuti mutu wake wapita. Erirola ataona zomwe 
zinkachitikazo anamwetulira, ndipo Buli anapsa mtima 
kwambiri. 

“Kodi inu, n'chifukwa chiyani mwangoima ngati 
ziboliboli pamenepo!” anazazira Buli. “Zoona nonsenu 

mukulephera kugonjetsa m’mishonale wofooka ngati 
mkaziyu? Tamukonzani mwamsanga musatitaitse nthawi! 
Anthu akugombe ayenera kudziwa kuti ife sitisekerera 
amishonale omwe amati akasowa zochita kwawoko ama- 
bwera kuno n'kumadzapusitsa anthu.” 

“Dikirani muona,” anatero John Starhurst ali pakati 
pachigulu cha anthu osavala aja, “ndikugonjetsani nonse, 
kuphatikizapo mfumu yanuyo. Lupanga langa ndi Choo- 
nadi ndi Chilungamo, ndipo palibe amene angandigo- 
njetse.” 

“Ndiyetu bwera kuno,” anayankha Buli atamva 
mawu abwinobwinowa omwe m’makutu mwake anafika 
monga mawu achipongwe, “Ine chida changa ndi chi- 
kwakwa basi ndipo monga wanenera, chikwakwa changa- 
chi sichinganunkhe kanthu kwa iwe. Bwera udzandigo- 
njetse ndi zida zakozo.” 

Chigulu cha anthu chija chinang’ambika pakati ndi- 
po John Starhurst anatsala yekhayekha pakati pa anthu 
osavala omwe anangoti ndindindi zikwakwa zili m' manja. 
John Starhurst anali ataima moyang'anizana ndi Buli ye- 
mwe anali atatsamira chikwakwa chake chachikulu kwa- 
mbiri. 

“Usanditayitse nthawi m’mishonale iwe. Bwera 
kuno udzandigonjetse,” anatero Buli. 

“Ndikubwera kwa iwe ndi lupanga la Mzimu, Cho- 
onadi ndi Chulungamo,” anatero John Starhurst ndipo 
asanayambe kuyenda, anachotsa kaye magalasi ake aja 
n'kuwapukuta ndi malaya. Kenako anaiyedzekanso pa- 
mphuno yake yaitali ija. Atatero, anayamba kuyenda ngati 
nkhanu molowera kumene kunali Buli. 

Buli ananyamula chikwakwa chake chachikulu chi- 
ja n’kumadikirira. 

“Choyamba ndikuuzeni kuti simupindula chilicho- 

nse mukandipha,” anatero John Starhurst akuyandikira 
Buli. 

“Yankho la zimene wanenazo chitapereke ndi chi- 
kwakwachi,” anayankha Buli. 

Starhurst akasuntha pang'ono, Buli ankabwereza- 
nso mawuwa kwinaku akuyang'ana m’mishonaleyo mwa- 
chidwi kuti asamuchenjererenso n’kuzinda chikwakwacho 
monga anachitira ndi chimunthu chija. Pamenepa m'pa- 
mene John Starhurst—koyamba m’moyo mwake—anazi- 
ndikira kuti moyo wake uli pachiswe. Iye ankadziwa kuti 
anthuwa akhozadi kumupha. Kenako anangoima njo-o, 
pakatikati pa chinyezi cha anthu osavalawo ndipo ana- 
ganiza zotula nkhawa zake kwa Mulungu moti anayamba 
kupemphera mokweza. 

Khwimbi la anthu osavalawo linangoti kakasi. 
Anthuwa ankadabwa kwambiri ndi njira za azungu omwe 
anali ndi mbiri yoti ndi anthu osagonjetseka. M’ mudziwu, 
aliyense, ndi mwana yemwe, ankadziwa bwinobwino kuti 
azungu anali pachintchito chofuna kugonjetsa dziko lonse 
ndipo anali atayamba kale kugonjetsa masaveji achikuda 
pogwiritsa ntchito Baibulo, mfuti komanso malonda. Kwa 
ambiri mwa anthu omwe anali m’mudziwu, kameneka 
kanali koyamba kuona munthu wotere ali pakati pawo. 

“Ambuye, muwakhululukire mphulupulu zawo 
anthuwa, chifukwa sakudziwa chimene akuchita,” anatero 
Starhurst. “O-o Ambuye! Mukhululukire dziko la Fiji. 
Mukhululukirenso anthu ake onse omwe sadziwa kusi- 
yanitsa dzanja lawo lamanja ndi lamanzere. O-o Yehova, 
landirani pemphero langali kudzera mwa Mwana wanu, 
yemwe munamupereka n’cholinga choti tonse tidzapulu- 
muke. Dzikoli ladzaza ndi mdima wandiweyani, komabe 
ndinu Mulungu wamphamvu ndipo mumadziwa kupulu- 
mutsa anthu anu. Chonde alanditseni m’manja mwa 

Mdyerekezi. Tambasulani dzanja lanu n'kukhudza dziko 
la Fiji, kuti anthu am'chigawo chino, omwe amadya 
anzawo, afike pokudziwani molondola n'kudzapulumu- 
ka.” 

Buli analephera kuugwira mtima. Iye anali atatopa 
ndi kudikira m’mishonale ankayankhulana ndi munthu 
wosadziwikayu. 

“Twe, kodi ukuyankhulana ndi ndani? Wazungulira 
mutu, eti? Ukufuna ndizidikira iweyo?” anatero Buli 
akuyendetsa chikwakwa chija mwamphamvu ndi manja 
onse awiri. 

Narau, yemwe anabisala kuseri kwa mphasa, ana- 
mva kukuntha kwa chikwakwacho ndipo anangotsala 
pang'ono kudziipitsira chifukwa cha mantha. Kenako ana- 
mva nyimbo ya ku uvuni ija ikukolezedwanso. Nyimboyo 
inayamba kumveka mosonyeza kuti chigulu cha anthucho 
chikuchoka pamalowo. Pamenepo m'pamene anazindikira 
kuti m’mishonale wake wokondedwa akukokedwera ku 
uvuni. Chapansipansi anamva mawu: 

“Musandikhwekhwereze ndikumva kupweteka!” 

“Ine ndekha ndiye wamkulu m'dera lino, sindifuna 
zoti anthu azisewera nane,” anatero Buli. 

Kenako anamva mawu a munthu wina akufunsa 
kuti: 

“Kodi munthu wamagalasi uja wapita kuti?” 

Ndipo mawu ena ambirimbiri anayankha mogwiri- 
zana kuti: 

“Akukokedwera ku uvuni kuti akaotchedwe!” 

“Nanga wamantha uja wapita kuti?” winanso ana- 
funsa. 

“Wathawa kuti akapereke uthenga!” anatero wina 
ndipo gulu lina la anthu osavala linayamba kukuwa kuti: 
“Wathawa kuti akapereke uthenga! Wathawa kuti akape- 

reke uthenga!” 

Narau anadzuma mowawidwa mtima. Mawu omwe 
anthu osavalawa ankanena anali oona ndithu. Iyeyodi ana- 
li wamantha, ndipo palibenso china chomwe akanachita 
koposa kusokoloka kuseri kwa mphasa anabisalako n’ku- 
bwerera ku Rewa kuti akapereke uthenga woti m' misho- 
nale wawo wachitidwa kanyenya. 


“Nangumi ndi nsomba yaikulu kwambiri yomwe imapezeka m'nyanja zikuluzikulu. 


Mukhoza kupeza mabuku ena kwaulere pa linki iyi: Lula 
Pensulo 

